UBE ลงทุน 82 ลบ. เทคฯ กิจการโซลาร์ลอยน้ำ “อุบลแสงอาทิตย์”
UBE ส่งบริษัทย่อย "อุบลไบโอเกษตร" ลงทุน 82.41 ลบ. ซื้อหุ้นสัดส่วน 99.99% ใน “อุบลแสงอาทิตย์” ผู้ผลิตและขายไฟฟ้าโซลาร์ลอยน้ำใช้ในการดำเนินการผลิตของ UBE มั่นใจสร้างประโยชน์ต่อการดำเนินธุรกิจในอนาคต
UBE ส่งบริษัทย่อย "อุบลไบโอเกษตร" ลงทุน 82 ลบ. ซื้อหุ้นสัดส่วน 99.99% ใน “อุบลแสงอาทิตย์” ผู้ผลิตและขายไฟฟ้าโซลาร์ลอยน้ำ
1 ก.ค. 2565

บริษัท อุบล ไบโอ เอทานอล จำกัด (มหาชน) หรือ UBE ระบุว่า วันนี้ (1 ก.ค.65) บริษัท อุบลไบโอเกษตร จำกัด (UBA) ซึ่งเป็นบริษัทย่อยของบริษัทฯ ได้เข้าลงทุนในหุ้นสามัญของบริษัท อุบลแสงอาทิตย์ จำกัด (USA) จำนวน 814,498 หุ้น คิดเป็นร้อยละ 99.99 ของหุ้นที่ออกและจำหน่ายได้แล้วทั้งหมดของ USA จากบริษัท เบย์วา อาร์.อี. โซล่าร์ พีทีอี แอลทีดี รวมเป็นเงินทั้งสิน 82.41 ล้านบาท ซึ่งผลจากการซื้อหุ้นสามัญดังกล่าว ทำให้ USA เป็นบริษัทย่อยของบริษัท ซึ่งบริษัทถือหุ้นร้อยละ 99.99
ทั้งนี้การลงทุนในบริษัท USA นั้นเพื่อสนับสนุนการผลิตกระแสไฟฟ้าโซลาร์ลอยน้ำ (Floating Solar) ใช้ในการดำเนินการผลิตของบริษัท ซึ่ง USA ได้เปิดดำเนินการเชิงพาณิชย์เรียบร้อยแล้ว (COD) นอกจากนี้ได้พิจารณาข้อมูลสนับสนุนอื่นๆ แล้วเห็นว่ารายการดังกล่าวมีความเหมาะสม สมเหตุสมผลด้านราคา และจะก่อให้เกิดประโยชน์ต่อการดำเนินธุรกิจในอนาคต